পাশ্ববর্তী বাঁশখালীর পূর্ব বড়ঘোনা এলাকার জনৈক ছাবের  আহমদের স্ত্রী তাহেরা বেগমের মাধ্যমে তার ভগ্নি হাবিবা সুলতানা শিরিন (২৫)র কাছে গৃহকর্মী হিসেবে দেন। মাসিক তিনশ টাকা মাইনে নির্ধারণ করে তাকে পেকুয়া থেকে চট্টগ্রামের হামজারবাগ বাইলেইনের ভাড়া বাসায় নিয়ে যাওয়া হয়। ওই বাসায় নেয়ার পর থেকে প্রায় সময় কারণে অকারণে শওকতকে গৃহকত্রী শিরিন অমানবিক নির্যাতন চালাত বলে অভিযোগ পাওয়া গেছে। পুলিশ ধারণা,গত বৃহস্পতিবার (৭ জুলাই) সকালে ওই শিশুকে গৃহকত্রী শিরিনসহ আরো কয়েকজন লোহার আগুনে চ্যাকা রড দিয়ে সারা শরীরে আঘাত করে মারাতœকভাবে আহত করে। আহত শওকতকে এসময় কোন হাসপাতালে চিকিৎসার  জন্য না নিয়ে যাতে প্রতিবেশীরা ঘটনাটি জানতে না পারে সেজন্য আহত শিশুকে ফ্রিজে ঢুকিয়ে রেখে মৃত্যু নিশ্চিত করে। নির্যাতনে নিহত হতভাগা শিশু পেকুয়া উপজেলার সদর ইউনিয়নের নন্দীর পাড়ার মৃত ফজল করিমের পুত্র। এর পরদিন গতকাল শুক্রবার গৃহকত্রী শিরিন,তার মা সাজেদা বেগমসহ আরো ৪/৫ জন মিলে শিশু শওকতের লাশ একটি প্রাইভেট (যার নং চট্টমেট্রো ছ ৭১-০০২৮) এম্বুলেন্স এ বহন করে পেকুয়ায় শিশুর বাড়িতে নিয়ে এসে শওকত ডায়রিয়া রোগে আক্রান্ত হয়ে মারা গেছে বলে জানায়। তার মা আয়েশা বেগম নিষ্পাপ শিশুর লাশ দেখে নির্বাক হয়ে যান। সম্মতি ফিরে পেয়ে  তার আতœচিৎকারে এলাকার লোকজন ছুটে আসে। তারা শওকতের সারা শরীরে আঘাতের চিহ্ন দেখে সন্দেহ হলে পেকুয়া থানা পুলিশকে খবর দেয়। পরে পেকুয়া থানার একদল পুলিশ গিয়ে ওই শিশুর লাশ উদ্ধার করে থানায় নিয়ে আসে। এসময় পুলিশ ওই শিশুর বাড়ী থেকে ঘাতক পেকুয়ার টইটং ইউনিয়নের নাপিতখালী গ্রামের ছৈয়দ আহমদের কন্যা হাবিবা সুলতানা শিরিন (২৫),তার মা সাজেদা বেগম (৫০),তার ভাই মো: ছালাম (২২),বোন জামেয়াতুল আদল (১২),খালাত ভাই কফিল উদ্দিন (৩৪) কে গ্রেপ্তার করে থানায় নিয়ে আসে।  পেকুয়া থানার অফিসার ইনচার্জ মো: মনিরুজ্জামান জানান,ঘটনাস্থল যেহেতু  পেকুয়ার বাইরে,তাই ওই শিশুর লাশ ময়নাতদন্তের জন্য চট্টগ্রাম মেডিকেল কলেজ হাসপাতাল (চমেক) এর মর্গে প্রেরণ করা হয়েছে। এ ব্যাপারে থানায় একটি সাধারাণ ডায়রী (জিডি) করা হয়েছে এবং চট্টগ্রামের সংশ্লিষ্ট থানায় মামলা হবে বলে তিনি জানিয়েছেন।